
Sura ya Kwanza

NENO LA MUNGU


Mambo/vitu vinavyo patikana katika neno la Mungu.

Faida za kuwa na neno la Mungu ndani yangu.



Sura ya Pili

IMANI


Imani inatoka wapi.

Faida za kumwamini Mungu/faida za kuwa na imani na Mungu uliye naye.



Sura ya Tatu

ROHO MTAKATIFU


Jambo unalotakiwa kujua juu ya Roho Mtakatifu

Umuhimu/ kazi/ mchango wa Roho Mtakatifu katika maisha yetu

Kipengele hichi ni muhimu sana usipuuzie mtu wa Mungu

Changamoto tulionayo Wakristo kumhusu Roho Mtakatifu



Sura ya Nne

MAOMBI.


Unamuomba Mungu kama nani? / unamuomba Mungu ukiwa katika nafsi gani? / unasimama kwenye maombi ukiwa katika nafasi ipi?

Kuna maombi ya aina tofauti tofauti

Swali kwa nini shetani anawatafuta watu?

Kufunga na Kuomba jambo muhimu sana hili ona thamani yake pia

Namna ya kuomba vizuri bila kuchoka

Mambo ya kuzingatia kabla, wakati na baada ya kuomba

Umuhimu wa kuomba ipasavyo

Hasara za kutokuomba / Kutokuomba ipasavyo



Sura ya Tano

SADAKA


Sadaka kwa Mungu

Mambo Unayotakiwa Kujua Unapotoa Sadaka

Aina za Sadaka

Hasara za kutotoa sadaka/ Kukosa kutoa sadaka kwa uaminifu

Umuhimu wa kutoa sadaka kwa uaminifu



HITIMISHO


KUHUSU MWANDISHI

M

osi, ninamshukuru Mungu wa Bwana wetu Yesu kristo kwakunipa kibali cha kufanya kazi hii ya uandishi wa kitabu hiki cha Mihimili ya kusimamia katika maisha ya kikristo haikuwa kazi rahisi kwangu ila katika kristo ilikuwa si ngumu kwa kuwa nilienenda kama maelekezo yake Mungu wangu alivyo achilia kwangu kwa habari ya watu wake aliyowakusudia kwa kizazi hiki.

1 Timotheo 1:12 “Nami namshukuru Kristo Yesu Bwana wetu, aliyenitia nguvu kwa sababu aliniona kuwa mwaminifu, akaniweka katika utumishi wake;”

Pili,ninapenda kuwashukuru sana wachungaji wangu, na kipekee mchungaji mlezi wa wanafunzi wa chuo kikuu ha Dodoma tulio chini ya makanisa ya Jumuiya ya kikristo Tanzania kwa kunifundisha na kunilea na kunitia moyo juu ya maono niliyonayo na kuhakikisha kazi hii inakamilika. Mchungaji Timothy Chimeledya, Pamoja na wachungaji wangu walezi wa UKWATA mkoa wa Iringa na Njombe mchungaji Tadei Kihwaga na mchungaji Faustine Dzahodzidze kwa malezi yao ya kiroho. Bila kusahau wachungaji wangu Petro Lembalai na mchungaji Mbwilo, Mchungaji Kihonza na mchungaji Mkemwa pamoja na Mwl Christopher Mwakasege, Mwl Emmilian Katubayemo, Mwl Mgisa MTebe Mwl Emmanuel Shemdoe, Mwl Emmanuel Nyambo kwa ushauri wao na mafundisho yao na kunitia moyo juu ya utendaji kazi katika shamba la Kristo 

Tatu,Kipekee sana namshukuru kaka yangu Eng Baraka Sylvester Boniventure kwa kukubali kuwa mhariri mkuu wa kitabu hiki Mungu akubariki sana kwa baraka zote za mwilini na Rohoni amini kabisa Mungu hata kusahau pamoja na wahariri wengine Baba mchungaji Timothy Chimeledya, Mchungaji Mkemwa kaka zangu na Dada zangu Fredrick Fabian, Shindayi Charles, Heavenlight Mmari, Dorothea Mgegela, Furaha kabage kwa kunisaidia katika hatua zote za uhariri na ushauri wao kwangu hakika kazi yenu ni njema sana

Nne , ninawashukuru wale walio nitia moyo na kunishauri nikafika nilipofika katika kazi hii ndugu zangu viongozi wa USCF chini ya mwenye kiti wangu John Ikita pamoja na rafiki zangu Hawa ndani na nje ya USCF social science akina Furaha kabage, Aidath Ishulura,  Dorothea Leon Mgegela , Heavenlight Samsoni Mmari, Godfrey Mbembati, Noel Shemoka pamoja na wanafunzi wenzangu nilioshirikiana nao katika huduma katika mkoa wa Njombe, Iringa hasa katika shule ya sekondari Maheve na mawelewele na kwa upekee wanafunzi wa chuo kikuu Cha Dodoma ndani ya USCF kwa ujumla na kiupekee ndani ya USCF Social Science 

Mwisho ninatoa shukrani zangu za dhati kwa wazazi wangu wa pendwa na familia yangu Baba yangu Zebadia Winfred Bange na mama yangu Fatnes Winston Kipela kwa malezi mazuri sana juu yetu sisi kama watoto wenu wa kwanza hata wa mwisho kiroho, kimaadili, na namna nyingine kwanza kwa Dada yangu Riziki Zebadia Bange, kaka Gabriel zebadia Bange, na mdogo wangu na dada angu kipenzi Abigaeli Zebadia Bange na wote walioshiriki katika malezi yangu na makuzi yangu ya kimwili na kiroho na kunijenga Mungu awabariki sana nyote kwa Baraka zote za mwilini na Rohoni.

M

ihimili ya kusimamia katika maisha ya kiroho ni kitabu kilicho andikwa na mtumishi wa Mungu mwalimu Fadhili Zebadia anaeleza kwa kina namna mtu anaweza kutengeneza ushirika na Mungu kibinafsi katika kumjua Mungu kwenye maeneo mbalimbali katika msingi wa kutambua Neno na kutafuta maarifa ya kiungu na anajenga msimgi wa  kusimamia imani na kupitia Imani ambayo anapokea juu ya kumuamini Mungu kwa njia ya Bwana wetu Yesu Kristo na anajenga hoja zenye kueleweka na bila shaka kwa yote  Roho mtakatifu anahusika sana kama mshauri maana hii siyo akili ya kawaida .

Pia, kitabu hiki kinaeleza juu ya ushirika baina ya mtu na Roho mtakatifu kaelezea umuhimu wa Roho Mtakatifu katika maisha ya mwamini kama kiongozi na mwamuzi mkuu wa maamuzi ya maisha ya mtu au mkristo yeyote kama akikubali kumfanya Roho Mtakatifu kuwa kiongozi mwaminifu kwani anasema kuwa Roho mtakatifu ni Kristo ndani ya mtu.

Mwandishi wa kitabu hiki anatamani badiliko kwenye maisha ya mwamini kwenye maeneo yote kupitia njia ya kusimama kiroho mabadiliko yaka onekane kwa jinsi ya mwili kwenye Nyanja mbalimbali kama vile kiuchumi, kiafya, kiutamaduni na Nyanja nyingine mbalimbali za maisha ya mwamini

Mtunzi wa Tenzi nambari 67 beti ya mwisho ana Andika maneno yenye Roho Mtakatifu ndani yake anasema 

“Astahiliye Hapana, kutamka habari,

Lakini wewe waweza, kutufanya tayari,

Neno lako tulijue tupe na Roho wako

Hayatakuwa ya bure, haya maneno yako ”

Ninaungana na mtunzi wa hiyo tenzi pamoja na mwandishi kuwa hayata kuwa ya bure haya maneno hata mtu aliye okoka leo kwakusoma kitabu hiki na ambaye haja okoka kwa kusoma kitabu hiki atainuka kwani haya maneno yaliyo andikwa humu hayatakuwa bure kwenye maisha ya mwamini.

Mwisho, Mungu akubariki sana kwa kupata nakala hii haujapotea nikwambie kweli kuwa umepatia itoshe kusema ume-bari-kiwa.

Eng. Baraka S. Boniventure (Mwandishi wa vitabu, mwalimu wa Neno, mshauri wa waandishi) :+255 769 924 447

M

ihimili muhimu ya kusimamia katika maisha ya kikristo; haya ni mambo au vitu ambavyo mkristo unatakiwa kujua au kutembea navyo katika maisha yako mazima ya kikristo ili ujengeke na kukua kiroho ninaaamini bila hivi inawezekana usitembee kabisa na kukua katika maisha ya kikristo. 

Katika kitabu hiki nimeandika mambo matano ambayo yanaweza kuwa msingi katika maisha yako ya ukristo nikiamini ukizingatia hayo yote Mungu anaenda kukukuza na kuongeza katika nafasi yako ya kiroho na hivyo itakuja kuleta matokeo mazuri kwa jinsi ya mwili. Mihimili hiyo muhimu ninaona inaweza kuwa msingi kwako ipo hii mitano.

NENO  LA MUNGU

Hapa mtu haweza kuamini, kuomba pia kufahamu mambo mengi sana na kujua anatakiwa kufanya nini kama mkristo hasa hayo yote mtu hutambua akiwa na Neno na kufanya yote ya mpendezayo Mungu.

Ili kupata Neno mtu hutakiwa kusoma Biblia, kushiriki semina na pia kushiriki nakufatilia na kushiriki ibada mbalimbali mtu huweza kupokea msingi mzuri wa neno akijiweka karibu na Mungu kwa namna hiyo amini kabisa Mungu hawezi kumuacha mtu huyu daima Mungu atasema na atakuwa karibu naye kwani neno litakuwa kiongozi wake na kumtenga mbali na dhambi kama ataliishi neno.

IMANI

Mtu baada ya kuwa amepokea hilo neno huanza kuamini maana hamna yeyote anayeweza kuamini pasipo kusikia neno wengine waliowahi kutendewa hivyo mtu akisikia juu ya hilo Neno ndipo huanza kuamini na hapo mtu anapokea uhakika wa yale mambo anayotarajia kwa nyakati zijazo naye huamini juu ya kile ambacho walitendewa; naye huwa na uhakika wa kutendewa pia katika maisha yake hapa mtu huongeza jitihada katika kutafuta hiyo imani ambayo ameshuhudiwa imewafanikisha wengine.

ROHO MTAKATIFU

Hii ni nguvu ya utendaji kazi ya Mungu mwenyewe na mkristo anatakiwa kuenenda akiongozwa na huyo Roho Mtakatifu katika kila atakalolifanya maana Yesu anapoondoka alisema wazi kuwa ametuachia msaidizi yaani Roho Mtakatifu hivyo huyu atatusaidia katika kila tutakachokifanya atakuwa msaidizi na kiongozi kwetu na ataona namna yakukusaidia Kama mtu amepoteza uliye mwamini Kristo kwanza naye atakupa Roho Mtakatifu akae kwako na amini Roho Mtakatifu atakufahamisha mambo mengi hata yale ambayo kwa akili yako utakua hujaiona njia na namna gani unaweza kuyavuka na kuyashinda hayo Roho atakuonyesha namna  gani utavuka.

MAOMBI.

Kupitia maombi mtu huweza kuwasiliana na Mungu wake anaye mtumikia hivyo hii ni nyenzo muhimu na kama mkristo huwezi kumuomba Mungu kama huna neno ndani yako pia lazima uwe na imani juu ya huyo unaye muomba. Pia Roho Mtakatifu kama nilivyo sema tuliachiwa kama msaidizi naye anahitajika katika maombi yako iliakuongoze kuomba ipasavyo kuenenda na atakuja kukurejeshea majibu kwani ndiye msaidizi na atakusaidia kukupatanisha na huyo Mungu na kama mkristo unatakiwa kuomba kwa jina la Yesu  kristo wa Nazareti aliye hai hapo utapokea majibu ya maombi yako na hiyo itakuimarisha na kukuweka karibu na Mungu kwani maombi ni njia pekee ya kusema na Mungu ambayo unaweza kusema naye ukiwa mwenyewe.

SADAKA

Sadaka hutumika kukuweka na kuthibitisha ushirika wako na Mungu unaye mtumikia kama mkristo. Au hutumika kama kiungamishi cha kumkutanisha na kujikabidhi kwa kwa Mungu  unaye mtumikia mtu kwa njia ya sadaka hupokea ulinzi, pia hupokea baraka na watu hutoa sadaka kwa kusudi maalum yani ikiwa imenenewa au kunuiziwa mambo tofauti tofauti kama vile kumshukuru Mungu, kuweka agano na Mungu, huambatanishwa na maombi, kupeleka fungu la kumi, kuondoa nadhiri au agano nakadharika. 

MPANGILIO WA MADA

Mpangilio wa mada unajengwa kwa kuzingatia haya katika kitabu chetu cha mihimili ya kusimamia katika maisha ya kiroho yenye matokeo kwa jinsi ya mwili. Mosi, tumeweka Neno la Mungu kwani Imani huja kwa kusikia neno lakini Imani juu ya Mungu aliye hai huja baada ya kusikia Neno la Mungu hiyo ikaleta kupata msingi na kuumba sura ya pili ambayo ndiyo imani lakini tunajifunza kuwa kila aliyempokea Kristo na kuamini alipokea uweza wa kufanyika kuwa mwana wake pia maandiko yanasema waongozwao na Roho hao ndio wana wa Mungu  lakini si roho tu bali Roho Mtakatifu hapa ndipo tukapata sura na mhimili wetu wa tatu ambao ni Roho Mtakatifu nikaendelea kufatilia maandiko nikajifunza pia kuwa hatujui kuomba  sawasawa bila kuwa na uongozi wa Roho Mtakatifu na mahala pengine nikaona ameandika ombeni bila kukoma na nikakutana na neno watu wanasema Maombi ni silaha ya mkisto ndipo nikajengewa na kupata tena sura ya nne ambayo ni MAOMBI hapa niliukumbuka wimbo mmoja unaoimbwa bora kung`ang`ania maombi bora kung`ang`ania maombi na msalaba na bora kung`ang`ana kwa Yesu na nikatazama maandiko nikaona mtu mmoja anaitwa Kornelio maandiko yanasema sala zako na sadaka zako zimefika juu na kuwa ukumbusho mbele za Mungu kiukweli hili lilinitia moyo nikaona kumbe kuna sura muhimu sana ambayo ni muhimili muhimu pia ambao ni sadaka na nikakutana na wengine wakaniambia kuwa ibada bila sadaka haikamiliki na nikajifunza  mambo hayo mengi na mazuri yenye kufariji na kutia moyo na hii ndiyo iliyo jenga sura za kitabu hiki cha mihimili ya kusimamia katika maisha ya kikiristo. 

Ikiwa utabarikiwa usisite kumbariki Mungu aliyetuandalia kitabu hiki na mafundisho haya ilikuujenga ufalme wa mbinguni na ukaone matokeo yakadhihirike kwa jinsi ya mwili katika Uchumi, afya na mambo mengine mbalimbali

Hongera kwa kupata nakala hii nimaombi yangu kwako kwa sadaka ulitoa ya kununua kitabu hiki amini kuwa Mungu ni mwaminifu na atakupa neema ya kusoma na kuyaelewa hayo maandiko aliyokusudia na ukayaelewe na ukaweze kuyaishi katika jina la Yesu kristo wa Nazareti aliyehai. 

MUNGU akaone sadaka na jitihada zako katika kusoma kitabu hiki akasimamame pamoja na wewe na akakutoe kutoka neema hata neema, utukufu hata utukufu, kiwango cha imani hata kiwango kingine cha imani na Mungu akasimame nawe katika jina la Yesu.

“Nanyi mtaifahamu kweli nayo hiyo kweli itawaweka huru” Yohana 8:32

“Uwatakase kwa ile kweli;neno lako ndiyo kweli.” Yohana 17:17

N

eno la Mungu ni ufunuo(Revelation) unaotokana na maandiko matakatifu kutoka katika biblia pia ni jumbe tofauti tofauti ambazo Mungu huachilia kupitia mahubiri na mafundisho na maono, ndoto na hayo yote husema kupitia Roho Mtakatifu mwalimu mwema hii ni dhana ndogo juu ya Neno la Mungu.

Andiko pekee siyo Neno la Mungu, Mungu ananeno siyo maneno, ukisoma andiko peke yake haimanishi umesoma Neno la Mungu, hadi upate uelewa fulani “concept” ambayo mwandishi wa andiko alikua nao halafu uone uhalisia kwenye maisha yako na uhusiano na Kristo.

Ndio maana maandiko yakasema Yesu aliwafunulia fahamu zao wapate kuelewa na maandiko 


“Luka 24:45 (KJV) Ndipo akawafunulia akili zao wapate kuelewa na maandiko.”



Kumbe unatambua kuwa walikua na maandiko na wanasoma hayo maandiko lakini hawaelewi kilichoandikwa hadi ufunuo fulani ulipo patikana ndipo walipoelewa hayo maandiko. 

Hii inaweka bayana kuwa ili mtu aweze kuelewa au kupokea Neno la Mungu anatakiwa kufunuliwa yaliyofunikwa au yaliyofichwa katika biblia unahitaji kuweza kutambua ni nini? kilichokuwa kimefichwa kwenye maandiko yaliyopo katika biblia tunahitaji kufafanuliwa kama Yusufu alivyo fasili ndoto ya Farao maana yake Mungu alimpa Farao ndoto ambayo ilihitaji mtu wakufafanua vivyohivyo Nikodemu pia alihitaji kupewa fasili kwa kina alipoambiwa mtu hawezi kuurithi ufalme wa mbinguni asipozaliwa mara ya pili unaona Nikodemu alimuuliza Yesu kwamba ninawezaje kurudi tumboni mwa mama yangu ningali ni mzee hivi lakini majibu anayopewa ni kuwa mtu asipo zaliwa kwa maji na kwa roho maana yake kuna majira na nyakati tunahitaji kupata watu wakutusaidia kuelewa na maandiko yanayotoka katika biblia na ambao wanaongozwa na Roho Mtakatifu kama ukipata wachungaji, walimu, wainjilisti, manabii, mitume, wafasili ndoto waimbaji na wengine. Kwani wapo wanaotumia maandiko ya Biblia kupotosha wengine naomba Mungu akusaidie kuvuka na Roho Mtakatifu akakusaidie kuelewa neno lake pia akakupe watumishi wake sahihi watakao ongozwa na Roho wakakujenge katika kweli ya Mungu na ukapokee kama vile Mungu alivyo kusudia kwaajili yako.

Pia utamwona Filipo na yule msamaria 

“Matendo ya Mitume 8:27-31 (KJV) Naye akaondoka, akaenda; mara akamwona mtu wa Kushi, towashi, mwenye mamlaka chini ya Kandake malkia wa Kushi, aliyewekwa juu ya hazina yake yote; naye alikuwa amekwenda Yerusalemu kuabudu,akawa akirejea, ameketi garini mwake akisoma chuo cha nabii Isaya. Roho akamwambia Filipo, Sogea karibu na gari hili, ukashikamane nalo. Basi Filipo akaenda mbio, akamsikia anasoma chuo cha nabii Isaya; akanena, Je! Yamekuelea haya unayosoma?Akasema, Nitawezaje kuelewa, mtu asiponiongoza? Akamsihi Filipo apande na kuketi pamoja naye.”

